נר-הלילה הוורוד

נר-הלילה הוורוד (שם מדעי: Oenothera rosea; באנגלית: Rose Evening Primrose) הוא צמח רב-שנתי ממשפחת נר-הלילה שמוצאו באמריקה הטרופית ממקסיקו ועד קולומביה.

הצמח שעיר ולעיתים שעיר בצפיפות. גבעולו נמצא במצב בין משתרע לזקוף. שורשו עבה. צורת עליו קרובה לאליפסה וקצותיהם משוננים. פרחיו בולטים בצבעם הנע בין ורוד לורוד-סגול, ופורחים בעיקר בעונת הקיץ.

הצמח התגלה לראשונה בארץ ישראל בשנות ה-70 בירושלים ובנהריה. הוא אינו נפוץ בארץ, אך בשנים האחרונות ניתן למוצאו בגינות נוי וכן בגן הבוטני בירושלים.

קישורים חיצוניים

 מספר תמונות של נר-הלילה הוורוד.

צמחים שתוארו ב-1789
טקסונים שתוארו בידי שארל לואי ל'אריטייה דה ברוטל
נר-הלילה
מיני צמחים פולשים בישראל